Håber  at  have  fundet 
medicin  mod  AIDS 


KIRKENYT 


BYU  professor  Paul  Alan  Cox  viser  her  stoffet  prostratin,  som 
beskytter  celler  i  reagensglas  mod  HlV-virus. 
(Foto:  Mark  A.  Philbrick). 


Da  Paul  Cox  blev 
kaldet  på  mission  i 
Samoa  i  1973  var  han  hen- 
rykt. Han  studerede  bota- 
nik ved  BYU  og  vidste,  at 
der  var  adskillige  regnskove 
i  missionen.  »Jeg  var  i  him- 
len,« mindes  han.  Men  han 
havde  ingen  anelse  om, 
hvad  det  ville  føre  til  næ- 
sten 20  år  efter. 

Bror  Cox  samarbejder 
med  USAs  National  Can- 
cer Institute  om  forsøg  med 
et  stof  fra  en  plante  fra 
Samoas  regnskove,  som 
muligvis  kan  videreudvikles 
i  retning  af  medicin  mod 
HIV-virussen.  Han  under- 
viser bl.a.  i  botanik  på  BYU 
og  er  ældsternes  kvorums- 
præsident  i  sit  ward. 

Nyt  stof  fundet  i  kampen 
mod  AIDS 

Paul  Cox  har  hentet  plan- 
ten på  ekskursioner  i  regn- 
skoven. Stoffet  prostratin 
blev  isoleret,  og  det  viste 
sig,  at  det  beskyttede  celler 
i  reagensglas  mod  den  virus, 
der  fører  til  AIDS. 

Ved  de  indledende  for- 
søg fik  normale  celler  en 
dosis  af  virussen  HIV- 1 ,  der 
slår  sunde  celler  ihjel.  Men 
celler,  som  havde  fået 
prostratin  før  HIV-virussen, 
led  ingen  skade.  Forsknin- 
gen er  beskrevet  i  et  nyligt 
nummer  af  »Journal  of  Me- 
dicinal Chemistry«. 

-  Prostratin  anses  nu  af 
National  Cancer  Institute 
for  en  mulig  basis  for  medi- 
cin, men  det  vides  stadig 
ikke,  om  det  er  sikkert  at 
afprøve  stoffet  på  menne- 
sker, forklarer  bror  Cox. 

-  Vi  ved  ikke,  om  stoffet 
vil  virke  i  mennesker,  men 
vi  ved,  at  prostratin  i  en 


human  cellekultur  beskytter 
cellerne  mod  HIV-virussen 
og  forhindrer  den  i  at  for- 
mere sig. 

Det  kan  vare  helt  op  til 
10  år,  før  midlet  lanceres, 
hvis  alle  forsøg  lykkes.  Der- 
for er  bror  Cox  lidt  bekym- 
ret over,  at  opdagelsen  må- 
ske giver  AIDS-patienter 
håb,  for  det  er  alt  for  tidligt 
at  sige  noget  endnu. 

-  AIDS-patienter  har 
nedsat  immunforsvar,  og  vi 
kan  ikke  tillade  os,  at  skuffe 
dem,  det  øger  deres  sårbar- 
hed over  for  sygdomme, 
fortsætter  bror  Cox.  Men 
selv  om  prostratin  ikke  kan 
bruges  som  medicin,  har 
det  lært  os  mere  om  HIV- 
virussen  og  åbnet  for  stu- 
diet af  en  række  nye  kemi- 
ske stoffer.  På  en  måde  be- 


kræfter det  mange  indfød- 
tes viden,  fx  på  Samoa,  som 
er  baseret  på  en  dyb  forstå- 
else af  naturen  og  ikke  blot 
på  overtro. 

Personligt  tab  ledte  til  be- 
slutning om  at  hjælpe  syge 
-  I  forbindelse  med  min 
mors  død  afkræft  i  1985, 
følte  jeg  mig  meget  hjælpe- 
løs, fortæller  bror  Cox.  Jeg 
besluttede,  at  jeg  ønskede 
at  bidrage  til  helbredelsen 
af  syge,  og  hvad  kunne  jeg 
gøre  som  regnskovsbiolog? 
Det  slog  mig,  at  hvis  jeg 
studerede,  hvordan  de  ind- 
fødte på  Samoa  brugte 
planter  i  deres  medicin, 
kunne  jeg  måske  finde  frem 
til  nye  præparater,  der 
kunne  hjælpe  syge. 


På  det  tidspunkt  var  det 
et  mindre  populært  forsker- 
område, selv  om  25%  af  al 
medicin  kommer  fra  planter 
eller  er  kopieret  efter  natur- 
lige plantestoffer. 

De  fleste  forskere  mente, 
at  studier  af  primitive 
helbredelsesformer  ville 
være  et  kæmpeskridt 
bagud,  men  bror  Cox  fik  al- 
ligevel støtte  til  sine  studier 
og  fik  et  års  orlov  fra  BYU, 
så  han  tog  sin  familie  med 
til  Samoa. 

På  Samoa  blev  han  in- 
teresseret i  en  plante,  der 
bruges  mod  gul  feber.  Det 
var  interessant,  fordi  gul  fe- 
ber er  en  virussygdom.  In- 
gen medicinalfirmaer  var 
interesseret  i  at  støtte  hans 
arbejde,  men  bror  Cox  fik 
hjælp  fra  National  Cancer 
Institute. 


BYU  med  i  kampen 
mod  AIDS 

Bror  Cox  er  blevet  spurgt, 
hvorfor  der  forskes  i  AIDS 
på  BYU. 

-  Vi  ved,  at  en  stor  del 
af  Jesu  liv  gik  med  at  hel- 
brede syge.  Derfor  bliver 
min  forskning  ikke  blot  to- 
lereret, men  også  opmunt- 
ret på  BYU,  fordi  lindring 
af  menneskelige  lidelser  er 
noget  meget  centralt  i 
evangeliet,  forklarer  bror 
Cox. 

Paul  Coxs  forskning  har 
også  ført  ham  til  andre  tro- 
piske lande  i  Amerika, 
Afrika  og  Asien.  »Disse 
skove  forsvinder  alarm- 
erende hurtigt.  Jeg  tror,  at 
vi  kun  har  10-15  år  tilbage 
til  at  udføre  disse  studier  i,« 
slutter  bror  Cox. 

BYU-professor  besøger 
Udvandrerakivet  i  Aalborg 


I forbindelse  med  udgivel- 
sen og  præsentationen  af 
bogen  »Danish  Emigration 
to  the  USA«,  som  foregik 
ved  en  reception  i  Det 
Danske  Udvandrerarkiv  i 

o 

Ålborg  ved  dettes  60  års 
fødselsdag,  deltog  to  af  Kir- 
kens medlemmer.  Det  var 
br.  Richard  Jensen,  som  til 
daglig  er  professor  ved  BYU 
og  str.  Rita  Brix  Gregersen 
fra  Frederikshavns  gren. 

På  jagt  efter 
matrikelnumre 

Br.  Jensen  er  i  øjeblikket  i 
gang  med  en  oversættelse 
af  »O,  du  Zion  i  Vest«,  som 
er  skrevet  af  br.  Jørgen  W. 
Schmidt.  Br.  Jensen  var 
bl.a.  i  Nordjylland  for  at 
finde  frem  til  en  del  af  de 
matrikelnumre,  som  emi- 
grerede medlemmer  har  ejet 
eller  haft  bolig  på. 

Br.  Jensens  opgave  var 
endvidere  at  vurdere,  hvor- 
vidt Jørgen  Wiirtz  Søren- 
sens bog  »Rejsen  til  Ame- 
rikas Zion.  Den  danske 
mormonudvandring  før 
århundredskiftet«  skal  over- 
sættes til  engelsk. 

Ledere  af  udvandrer- 
arkiver fra  hele  verden 

Ved  Udvandrerarkivets  60 
års  fødselsdag,  som  blev  af- 
holdt den  3.  juli  1992,  del- 
tog ledere  fra  udvandrer- 
arkiver overalt  i  verden. 
Ved  denne  reception  blev 
en  ny  bog  »Danish  Emigra- 
tion to  the  USA«  præsen- 
teret. Bogen  er  engelskspro- 
get og  er  udgivet  af  Det 
Danske  Udvandrerarkiv  i 
anledningen  af  dettes  60- 
års  fødselsdag  fredag  den  3. 
juli  1992  som  en  optakt  til 
årets  Rebild-festligheder. 


Ny  bog 

Den  nye  bog  blev  præsen- 
teret under  festlighederne 
af  amtsrådsmedlem  Kirsten 
Krogh  Jensen,  der  udtalte: 

-  »Omkring  1860erne 
og  indtil  1 .  verdenskrig  ud- 
vandrede omkring  300.000 
danskere.  Når  man  tænker 
på,  at  Danmark  dengang 
kun  havde  2  millioner  ind- 
byggere, vil  man  forstå, 
hvorfor  den  periode  i  dansk 
historie  netop  er  viet  så 
megen  opmærksomhed. 

-  Cirka  hver  tiende  dan- 
sker drog  ud  idet  fremmede, 
så  specielt  her  i  vores  lands- 
del var  der  mange  familier, 
der  sendte  unge  sønner  el- 
ler ægtemænd  ud  i  det 
fremmede,  -  ud  til  de  store 


muligheders  land,  men  også 
over  til  det  hårde  land, 
hvor  der  ikke  var  noget  so- 
cialt netværk,  hvis  man 
blev  syg  eller  på  anden 
måde  kom  i  ulykke.  -  Man 
var  i  bogstaveligste  forstand 
ansvarlig  for  sig  selv  og  for 
sit  eget  liv.  -  Som  det  vides, 
var  det  en  kolossal  stor  ar- 
bejdsløshed, der  var  årsagen 
til  masseudvandringen.  Jeg 
skal  ikke  kunne  sige,  om 
det  var  de  særligt  foretag- 
somme og  energiske,  som 
drog  ud. 

En  kendsgerning  er  det 
imidlertid,  at  de  satte  sig 
mange  og  vægtige  og  mar- 
kante spor  i  det  fremmede. 

Bogen  her  er  en  smuk 
markering  af 


Udvandr  erarkive  t , 
som  ligger  i  Ålborg, 
har  netop  fejret 
60  års  fødselsdag. 
(Foto:  Brix). 


Udvandrerarkivets  60  års 
jubilæum.  -  Mange  gode 
kræfter  har  bidraget,  og  der 
er  én  ting,  jeg  gerne  vil 
nævne.  Det  er  nødvendigt, 
men  ikke  en  betingelse  for 
udgivelsen  af  en  bog  at 
have  de  mange  gode  spon- 
sorer. Uden  disse  sponsorer 
ville  bogen  naturligvis  ikke 
kunne  være  udkommet.  - 
Vi  siger  tak  til  alle 
sponsorerne  samt  til  alle 
forfatterne  og  glæder  os 
over,  at  en  så  vigtig  og  væg- 
tig bog  har  kunnet  ud- 
komme. Jeg  håber,  at  rigtig 
mange  mennesker  vil  læse 
den;  det  er  jeg  overbevist 
om,  de  vil,  og  jeg  er  sikker 
på,  at  de  får  glæde  af  den. 
Her  er  den,  »slutter  Kirsten 
Krogh  Jensen«. 

Kontakt  skabt 

Som  et  resultat  af  br.  Ri- 
chard Jensens  besøg  er  der 
nu  skabt  en  lokal  kontakt 
både  til  Udvandrearkivet 
og  til  lokale  medlemmer  i 
Kirken,  hvilket  vil  betyde, 
at  mange  oplysninger  vil 
tilgå  BYU  via  disketter  fra 
Nordjylland.  □ 

Flemming  Bo  Pedersen 

Missionærer  i  radioen  med 
tjenesteprojekt 


Initiativ  udvist  af  missionærer  blev  stor  succes. 


Ældste  Johnson  sørger  her  for  at  luge  og  rive.  (TD-foto) . 


Efter  nogen  overvejelse 
besluttede  missionæ- 
rerne i  Søborg  og  Bagsværd 
at  henvende  sig  til  de  loka- 
le aviser  for  at  tilbyde  deres 
hjælp  til  ældre  og  svagelige 
i  Gladsaxe  kommune. 
Artiklerne  i  de  to  lokale 
blade  bevirkede,  at  mis- 
sionærerne de  næste  mange 
uger  var  travlt  beskæftigede 
med  at  besøge  ældre  eller 
enlige  i  kommunen,  som 
havde  brug  for  hjælp  på 
den  ene  eller  anden  måde. 

-  I  løbet  af  ganske  få 
dage  fik  vi  omkring  10  til 
15  henvendelser,  fortæller 
zoneleder  ældste  Johnson, 
som  til  daglig  missionerer  i 
Bagsværd.  Jeg  har  hele  min 
mission  ønsket  at  finde  en 
effektiv  måde  at  udnytte  de 


fire  timer  på,  vi  hver  uge 
har  sat  af  til  at  yde 
samfundstjeneste,  og  jeg  må 
sige,  at  dette  har  været  en 
god  måde. 

Missionærerne  var  i 
avisen  og  i  samtalerne  med 
folk  meget  omhyggelige 
med  at  understrege,  at  de 
ikke  kom  for  at  forkynde 
evangeliet,  men  at  de  ude- 
lukkende ønskede  at 
hjælpe. 

-  Mange  spurgte  ikke  til 
Kirken,  når  vi  kom  ud  til 
dem,  mens  andre  hele  tiden 
stillede  os  spørgsmål  og 
ville  vide  mere  om  Kirken. 
To  af  de  personer,  vi  har 
hjulpet,  kom  faktisk  med  i 
kirke. 

-  Mange  af  dem  vi  hjalp, 
blev  forbavsede  over  at  vi 


ydede  hjælp  helt  gratis.  En 
ældre  dame,  som  vi  hjalp 
med  at  pudse  vinduer  og 
udføre  havearbejde,  kunne 
simpelthen  ikke  forstå,  at  vi 
hverken  ville  have  penge 
eller  mad  som  betaling  for 
arbejdet,  fortæller  ældste 
Johnson. 


Projektet  forklaret 
i  radioen 

Kort  efter  at  missionærerne 
havde  været  i  avisen  for  at 
forklare,  at  de  ønskede  at 
hjælpe,  begyndte  henven- 
delserne at  vælte  ind. 
Missionærerne  havde  aftalt 
at  benytte  et  medlems  tele- 
fonnummer, som  folk  så 
ringede  op  på. 

-  Det  var  så  heldigt, 
fortæller  ældste  Klitgaard, 
at  man  i  kommunalbesty- 
relsen netop  samtidigt  drøf- 
tede at  lade  langtidsledige 
bistå  ældre  og  enlige,  så  da 


Anna  Maria  Anderson  fra 
Københavns  Stavs 
informationstjeneste  hen- 
vendte sig  til  Gladsaxe  Ra- 
dio for  at  skaffe  omtale  af 
projektet,  tog  radioen  me- 
get velvilligt  imod  dette 
indslag  i  debatten. 

Ved  at  spørge  de  ældre 
og  enlige,  de  hjalp,  har 
missionærerne  i  Søborg  og 
Bagsværd  fundet  frem  til 
andre,  der  har  brug  for 
hjælp.  I  dag  bruger 
missionærerne  cirka  5  timer 
om  ugen  på  samfunds- 
tjeneste mens  de,  da  projek- 
tet var  på  sit  højeste,  brugte 
omkring  10  til  15  timer  om 
ugen. 

-  Det  er  langt  mere  ef- 
fektivt end  at  banke  på 
døre.  Vi  giver  folk  en  lek- 
tie, der  er  vigtigere  end  den 
første  missionærlektie.  Vi 
viser  nemlig  ved  hand- 
linger, at  vi  er  kristne,  slut- 
ter ældste  Johnson. 

Carsten  Gram 


Ældste  Johnson  (t.v.)  og  ældste  Klitgaard  (t.h)  ses  her  sammen 
med  en  ældre  Gladsaxe-borger,  som  fik  hjælp  på  denne  måde. 
(TD-foto). 

Kom  til  spejder! 


Man  var  nu  klar,  men  da 
lederne  stod  helt  på  bar 
bund  med  hensyn  til 
spejderarbejde,  eftersom  de 
ikke  selv  havde  været  spej- 
dere, og  da  der  ikke  på  det 
tidspunkt  fandtes  noget 
spejderprogram  i  kirken, 
søgte  man  råd  hos  staven, 
som  lånte  materialer  fra 
Det  Danske  Spejderkorps, 
indtil  det  færdige 
belønningsprogram  kom  i 
februar  1991. 

-  Knobbøgerne  og  bøg- 
erne om  lejrlivet  dannede  i 
begyndelsen  udgangspunkt 
for  arbejdet,  fortsætter  br. 
Finn  Larsen.  Vi  lavede  en 
knobtavle.  Fra  ture  hjem- 
bragte vi  gipsafstøbninger  af 
dyrespor,  tørrede  frøer,  stål- 
orm i  sprit  samt  sten  og 
rensdyrtakker.  Vi  fik  fa- 
nerne hængt  op  for 
Moronitroppen  og  Tiger- 
patruljen. 


Hele  Moroni-troppen,  bestående  af  Thomas,  Michael,  Vincent,  Nicolei,  Martin,  Ardil  og 
William,  ses  her  på  Soderåsen  sammen  med  Finn  D.  Larsen.  (Foto:  Larsen) . 


1 1988  startede  et  spæn- 
dende spejdereventyr  i 
Københavns  2.  ward. 
Biskoprådet  blev  inspireret 
til  at  istandsætte  det  af  sod 
stærkt  beskadigede  fyrrum, 
som  var  blevet  ledigt  ved 
overgangen  til  fjernvarme. 

-  Det  lykkedes  efter  et  års 
hårdt  arbejde,  hvor  kirken 
skænkede  materialerne  og 
brødrene  arbejdskraften,  at 
forvandle  dette  rum  til  lyse 
og  gode  omgivelser  for 
spejderarbejdet,  fortæller 
br.  Finn  Dalum  Larsen,  som 
leder  spejderarbejdet  i  Kø- 
benhavns 2.  ward. 


William  (t.v.)  og  Teddie  (t.h.)  i  gang  med  opvasken  under  Til  Topps  i  Norge.  (Foto:  Larsen) . 

Tigerpatruljen,  William,  Nicolei  og  Teddie  på  toppen  af  Galhøipiggen  sammen  med 
Finn  D.  Larsen. 


-  På  4  år  er  det  sodede 
fyrrum  blevet  en  skat  af  et 
samlingssted,  siger  br.  Finn 
Larsen.  Vi  arbejder  for  at 
holde  balancen  mellem 
hygge  og  koncentreret  ar- 
bejde på  de  fastlagte  mål- 
sætninger. 

Både  AP-spejdere  og 
Primary-spejdere 

I  1991  oprettede  man  en 
ulvepatrulje  for  de  8-12 
årige  drenge  i  Primary.  Det 
betyder,  at  man  nu  har  både 
en  tiger-  og  en  ulvepatrulje 
i  wardet,  som  møder  samme 
dag,  men  på  forskellige  tids- 
punkter. 

Det  hårde  arbejde,  som 
er  blevet  støttet  af 
missionærerne,  hvoraf 
mange  er  Eagle  Scouts,  har 
heller  ikke  undladt  at  give 
resultater.  Fra  at  bestå  af  en 
dreng  i  foråret  1991  er 
ulvepatruljen,  der  senere 
har  skiftet  navn  til  panda- 
patruljen, blevet  til  10  ak- 
tive drenge  i  september 
1992. 

Mor  bliver  døbt 

-  Min  søn  startede  i  okto- 
ber 1991  som  spejder.  Først 
var  det  mest  af  nysgerrighed 


efter  at  vide,  hvad  hans  ven 
lavede  der.  Da  han  kom  til- 
bage var  han  fyr  og  flamme. 
Han  fortalte  så  begejstret 
om  det,  de  lavede,  at  han 
fik  sin  bror  og  en  kammerat 
med.  Jeg  må  sige,  jeg  blev 


noget  overrasket  til  for- 
ældremødet, da  min  søn 
blev  bedt  om  at  åbne  med 
bøn,  og  han  sad  der  og  bad 
så  inderligt.  Vi  var  ikke 
mormoner  på  det  tidspunkt, 
men  de  er  blevet  uddannet 


godt,  for  da  jeg  besluttede 
at  blive  døbt,  var  der  stor 
glæde  blandt  mine  børn,  si- 
ger en  mor  til  en  af  spej- 
derne. 

Alle  på  lige  fod 

-  Drengene  er  selv  begyndt 
at  invitere  andre  med.  Vore 
spejdere  er  en  blanding  af 
vore  egne  medlemmer  såvel 
som  muslimer,  andre 
kristne,  ateister  m.v.  Alle 
tager  spejderløftet  og 
belæres  om  at  holde 
visdomsordet  og  kyskheds- 
loven.  Spejderarbejdet  er 
meget  belønnende.  Vi  tje- 
ner både  medlemmer  og 
ikke-medlemmer  på  lige 
fod.  Vi  tvinger  ingen  til  at 
høre  lektierne  eller  at  blive 
medlemmer.  Men  enhver 
dreng,  der  har  været  spejder 
hos  os,  er  blevet  en  bedre 
dreng,  uanset  hvad  der  er 
sket.  Hvad  der  er  sket  her 
kan  med  Herrens  hjælp  og 
med  interesse  og  stabilitet 
ske  andre  steder,  slutter  br. 
Finn  Larsen.  □ 

Flemming  Bo  Pedersen 


Pandaerne,  Michael  (t.v.) ,  Thomas  (i  midten)  og  Ardil  (t.h.)  i  færd  med  at  plukke  den  slagtede 
høne  på  Soderåsen.  (Foto:  Larsen). 

Så  er  det  højtid  for 

»Julemandens 
Arbejdsformidling 


« 


-  Det  var  en  vældig  god 
oplevelse  at  sende  jule- 
manden på  arbejde  i  Kø- 
benhavns 1.  ward  sidste  jul, 
fortæller  br.  Kjeld  W.  Ras- 
mussen. 

Wardet  havde  fået  optaget 
et  kort  indlæg  i  lokalavisen, 
hvor  man  fortalte  de  lokale 
beboere  i  Smørum,  at  de 
via  Kirken  kunne  bestille 
julemanden  til  et  20  minut- 
ters besøg  den  23.  og  24- 
december. 

-  15  familier  kontaktede 
os  og  ønskede  besøg  af  jule- 
manden, fortsætter  br.  Ras- 
mussen. Jeg  noterede  adres- 
sen samt  børnenes  alder  og 
navne  og  gav  familien  en 
tid,  hvor  julemanden  og 
Rudolf  kunne  være  på 
adressen  -  det  var  så  afta- 
len, at  far  eller  mor  skulle 
stille  en  gave  uden  for 
døren,  som  julemanden 
kunne  lægge  i  sin  sæk, 
inden  han  bankede  på. 

Som  julemand  havde  man 
arrangeret  sig  med  br.  Hen- 
rik Benthin,  som  var  en 
fremragende  julemand. 

-  Børnenes  øjne  strålede  af 
glæde  og  forventning,  når 
han  satte  sig  og  fortalte  de 
små  om  Rudolf  og  om  turen 
fra  Nordpolen.  På 
spørgsmålet  om  de  havde 
været  gode  børn  kunne  sva- 
rene være  lidt  diverger- 
ende, men  de  lovede  alle 
som  én  at  være  lydige  og 
hjælpsomme,  når  far  eller 


Få  julemanden 
på  besøg 


Julemanden,  br.  Benthin, 
i  aktton  efter  anmodning  fra 
15  familier  uden  for  Kirken. 
(Foto-.KWR). 


mor  kaldte,  og  at  rydde  op 
på  deres  værelse  i  det  kom- 
mende år,  så  ville  jule- 
manden måske  komme 
igen,  slutter  br.  Kjeld  Ras- 
mussen. 

Et  af  stederne  havde  en 
mormor  samlet  hele  24 
mennesker,  herunder  3 
børn  og  13  børnebørn.  Efter 
at  have  sunget  en  lille  jule- 
salme blev  gaverne  delt  ud 
og  alle  24,  fra  den  yngste  på 
3  til  den  ældste  på  79  år  fik 
et  knus  af  julemanden.  Der 
var  stor  jubel  og  alle  glæ- 
dede sig,  ikke  mindst  da  ju- 
lemanden gav  de  ældste  en 
smuk  indpakket  Mormons 
Bog.  □ 


Har  andre  lyst,  så  er  ideen 
hermed  givet  videre. 

Red. 

Omvendt  i  London 


Hver  søndag  går  turen 
for  Carsten  Boris, 
32,  der  bor  i  Padborg,  over 
grænsen  til  Tyskland  for  at 
gå  i  kirke  i  Flensborg.  Det 
sker  efter  aftale  med  grenen 
i  Sønderborg,  hvorunder 
Padborg  hører  til. 

Samarbejde  mellem 
Sønderborg  og  Flensborg 

-  Vi  har  jo  nogle  specielle 
afstandsproblemer  i  grænse- 
landet, siger  Christian 
Kuntz,  som  er  grens- 
præsident  i  Sønderborg.  Vi 
har  derfor  god  kontakt  til 
grenen  i  Flensborg,  hvor  vi 
normalt  afholder  dåb,  når 
nogen  skal  døbes  i  grenen. 
Ellers  skal  vi  køre  langt,  en- 
ten til  Esbjerg  eller  Odense. 

Grenen  i  Flensborg  be- 
står af  ca.  40  medlemmer  og 
er  af  omtrent  samme  stør- 
relse som  Sønderborg. 

Carsten  Boris  blev  med- 
lem af  Kirken  under  et  fe- 
rieophold i  London.  Det 
var  her  han  mødte  Kirken. 

-  Og  noget  sagde  klik  i 
mig,  og  jeg  har  holdt  ved 
lige  siden,  fortæller  Carsten 
Boris. 


Uddannelse  på  Hawaii 

Og  siden  da  er  der  sket  me- 
get for  Carsten  Boris.  I 
1986  rejste  han  til  Hawaii 
for  at  læse  international 
handel  på  BYU-Hawaii. 
Det  er  der  gået  fem  år  med, 
hvorefter  Carsten  fik  eksa- 
men som  BA,  Bachelor  of 
Science,  en  eksamen,  som 
Carsten  nu  søger  at  gøre 
brug  af  herhjemme. 

BYU-Hawaii  har  ca. 
2.000  studerende  fra  54 
lande,  hvoraf  mange  kom- 
mer fra  Polynesien.  De  stu- 
derende har  mulighed  for  at 
arbejde  i  et  nærliggende 
polynesisk  kulturcenter, 
som  er  etableret  af  Kirken 


som  en  selvejende  institu- 
tion. Her  kommer  omkring 
en  million  besøgende  om 
året,  og  overskuddet  bruges 
blandt  andet  til  betaling  af 
polynesiske  studerendes  op- 
hold. 


Selv  betalt  og  arbejdet 
for  sin  uddannelse 

Carsten  måtte  betale  ca. 
7.000  dollars  om  året  for 
undervisning,  kost  og  logi. 
De  udenlandske  studerende 
måtte  arbejde  20  timer  om 
ugen,  og  Carsten  kunne  på 
denne  måde  tjene  ca.  4.000 
dollars  om  året. 

-  Men  jeg  havde  også 
specielle  jobs  på  skolen,  så 
på  denne  måde  fik  jeg  gratis 
kost,  logi  og  en  indtægt.  En 
overgang  var  jeg  også  re- 
daktør for  en  international 
studenteravis,  og  for  det  ar- 
bejde fik  jeg  betalt  studie- 
omkostningerne, fortæller 
Carsten. 

Fritiden  blev  brugt  sam- 
men med  mennesker  fra 
Samoa,  Fiji-øerne,  Tonga, 
Kina  eller  Japan,  hvilket 
gav  mange  venskaber  og  et 
godt  indblik  i  deres  kultur- 
kreds. 


Carsten  Boris  fra  Padborg, 
som  Bachelor  of  Science  fra 
BYU-Hawaii.  (Foto:  Boris). 

Lærerig  tid  og  også 
om  mennesker 

-  Som  dansker  med  en 
overbevisning  om,  at  vi  er 
blandt  de  bedste,  var  det 
interessant  at  høre,  at  andre 
sociale  kredse  også  har  me- 
get at  give.  Jeg  blev  bl.a. 
betegnet  som  »kold«,  fordi 
jeg  forsøgte  at  holde  en 
nordisk  distance  til  en 
række  af  mine  med- 
studerendes problemer.  Her 
viste  polynesierne  sig  helt 


anderledes  medfølende,  alt- 
favnende og  medlevende, 
forklarer  Carsten. 

-  Jeg  har  haft  en  utrolig 
oplevelse  og  fået  en  god  ud- 
dannelse, siger  Carsten,  der 
efter  eksamen  arbejdede  et 
år  i  USA  som  leder  af  en 
stor  boghandel.  Nu  søger 
jeg  arbejde  herhjemme, 
gerne  hvor  jeg  kan  bruge 
min  internationale  handels- 
uddannelse og  mit  kend- 
skab til  polynesiske  kultu- 
rer, slutter  Carsten  Boris  fra 
Padborg.  □ 

Flemming  Bo  Pedersen 


Carsten  Boris,  studerede  i  fem  år  på  Hawaii,  hvor  han  selv 
tjente  til  studierne .  (Foto:  Boris). 


KIRKENYT 


Medlemmer  i  Esbjerg 
støtter  mennesker  i  Ghana 


To  forældreløse  børn,  som  medlemmer  af  Esbjerg  Ward  har  be- 
talt skolegang  for  og  hjulpet  med  tøj.  (Foto:  Byskov) . 


Hvad  der  begyndte  som 
et  længe  næret  ønske 
hos  en  enkelt  bror  fra  Es- 
bjerg Ward  er  nu  en  del  af 
den  indsats,  som  medlem- 
mer fra  Esbjerg  Ward  yder  i 
fællesskab. 

Det  hele  begyndte  med, 
at  br.  Jens  Ole  Byskov  blev 
dybt  deprimeret  over  at  se 
mennesker  overalt  i  verden 
leve  i  den  dybeste  armod. 

-  Men  hvad  kan  det 
hjælpe,  at  jeg  gør  noget? 
Det  var  sådan  br.  Byskov 
tænkte,  indtil  han  en  dag 
vendte  op  og  ned  på  sine 
begreber. 

Br.  Byskov  er  sygehjæl- 
per af  profession,  men  er 
samtidig  amatørornitolog, 
og  har  som  sådan  besøgt 
mange  af  verdens  fattigste 
lande. 


Begyndte  i  Chile 

-  Det  hele  begyndte  med 
en  ung  mand  i  Chile,  som 
ikke  ejede  andet  end  noget 
tøj  og  en  seng.  Han  ville 
være  advokat,  men  det  var 
næsten  umuligt.  Min  hus- 
tru og  jeg  blev  enige  om  at 
betale  for  hans  universitets- 
uddannelse. Efter  et  halvt 
år  blev  han  nr.  1  ud  af  250 
studerende,  og  han  er  fær- 
dig i  1995,  siger  br.  Byskov. 

I  Ghana  mødte  Jens  Ole 
Byskov  medlemmer  og  an- 
dre så  fattige,  at  det  gjorde 
ham  syg  om  hjertet. 

-  Jeg  besluttede  at  gøre 
noget,  forklarer  br.  Byskov. 
Gennem  brevveksling  in- 
den mit  besøg  fik  jeg  en  del 
venner.  Den  ene,  en  ung 
mand,  sendte  jeg  på  teknisk 
skole.  Staten  krævede  mere 


end  han  kunne  betale,  men 
med  hjælp  udefra  har  han 
nu  bestået  sin  eksamen.  En 
anden  hjælper  vi  med  at 
læse  til  lærer.  Han  er  netop 
færdig  med  første  år. 

Hjælpen  taget  op  i  wardet 

Egentlig  ville  br.  Byskov 
gerne  have  holdt  disse  ting 
for  sig  selv,  men  ved  et 
præstedømmemøde  i  høj- 
præsternes  gruppe  i  wardet, 
hvor  der  efterlystes  forslag 
til,  hvad  man  kan  gøre  for 
andre,  fortalte  han  lidt  om, 
hvad  han  lavede,  og 
wardets  ledere  tog  derefter 
tanken  op. 

I  Esbjerg  Ward  er  der 
opstået  et  fint  samarbejde 
mellem  Hjælpeforeningen, 
Primary  og  højpræsternes 
gruppe  omkring  denne 


hjælp.  Mange  medlemmer 
er  meget  gavmilde  og  yder 
mange  penge.  I  dette  sam- 
arbejde går  pengene  uden 
en  eneste  krones  tab  di- 
rekte til  de  berørte  familier, 
som  priser  Gud  for,  at  der 
findes  mennesker  og  sø- 
skende i  Danmark,  der 
tænker  på  dem.  Medlem- 
mer fra  wardet  har  netop 
påtaget  sig  3  opgaver. 

Sov  direkte  på  jorden 

Den  første  som  Wardet  har 
forpligtet  sig  til  at  hjælpe  er 
en  enlig  mor,  som  er  med- 
lem af  Kirken,  som  har  1 1 
børn,  men  intet  arbejde.  De 
fem  af  børnene  bor  hos  en 
søster.  Seks  børn,  moderen 
og  mormoderen  bor  under 
et  halvtag.  Børnene  sover 
direkte  på  jorden  eller  ce- 


Appelsinplantage ,  købt  af  medlemmer  af  Esbjerg  Ward, 
kan  nu  brødføde  flere  familier.  (Foto:  Byskov) . 

ment.  Medlemmer  fra  Es- 
bjerg Ward  har  nu  betalt 
for  to  af  børnenes  skolegang 
samt  købt  bastmåtter  som 
de  kan  sove  på.  Wardet  har 
desuden  planer  om  at  leje 
et  værelse  eller  to  til  dem  i 
5-10  år,  så  forholdene  kan 
blive  mere  tålelige  for  fami- 
lien. 


Far  og  mor  død  af 
tuberkulose 

Den  anden  opgave  er  to 
forældreløse  børn.  Deres 
forældre  døde  sidste  år  af 
tuberkulose  med  en  uges 
mellemrum  og  efterlod  sig 
to  mindre  børn.  Disse  børn 
bor  nu  i  yderste  armod  hos 
en  bedstefar,  som  intet  ejer. 
Der  var  ikke  mulighed  for 
skolegang  og  de  fik  meget 
lidt  mad.  De  havde  det  me- 
get dårligt.  Medlemmer  fra 
wardet  har  nu  betalt  børne- 
nes skolegang  og  købt  tøj 
til  dem,  og  vil  fortsat  støtte. 


Far  druknede 

Den  sidste  opgave  er  en 
enke  med  4  børn  uden  ind- 


tægter. Manden,  der  var 
medlem  af  Kirken  og  fisker, 
druknede  sidste  år.  Familien 
hutler  sig  igennem  tilværel- 
sen det  bedste  de  kan,  men 
deres  situation  er  næsten 
håbløs.  Et  barns  skolegang 
er  nu  betalt,  og  lidt  mad- 
hjælp er  givet,  og  fortsat 
hjælp  vil  blive  givet. 

-  Det  er  således  lykkedes 
at  sikre  15  børns  skolegang, 
men  der  er  ingen  ende  på 
usselheden  og  fattigdom- 
men i  Ghana,  så  der  er  nok 
at  gribe  fat  i,  siger  Jens  Ole 
Byskov. 


Gennemførte  projekter 

Man  har  bl.  andet  tidligere 
hjulpet  en  familie,  som  har 
levet  adskilt  i  3  år  på  grund 
af  mangel  på  penge  til  at 
leje  et  værelse.  Medlemmer 
af  Esbjerg  Ward  har  lejet  et 
værelse  til  dem  for  5  år. 
Prisen  var  1700  kroner.  De 
ejer  en  kuffert  med  tøj.  Det 
er  alt. 

Medlemmerne  i  Esbjerg 
ward  har  også  købt  et 
stykke  jord  på  8000  kva- 
dratmeter for  850  kr.  til  en 


En  familie,  som  er  hjulpet  sammen  igen,  med  økonomisk  hjælp 
fra  medlemmer  af  Esbjerg  Ward.  (Foto:  Byskov) . 


ung  landsbybeboer.  Han  er 
nu  en  af  landsbyens  største 
jordbesiddere  og  er  i  øje- 
blikket ifærd  med  at  til- 
plante en  appelsinplantage. 
Mens  den  vokser  op  plantes 
der  majs  og  casava,  som 
kan  brødføde  flere  familier. 


Børn  i  wardet  hjælper  til 

I  Primary  i  Esbjerg  Ward 
har  man  set  en  video  fra 
Ghana,  og  Primarys  præsi- 
dentskab har  sammen  med 
børnene  i  september  måned 
i  år  gennemført  et  tjeneste- 
projekt, hvor  man  har  sam- 
let penge  ind  til  hjælpen  til 
Ghana  i  samråd  med  Kir- 
kens ledelse  for  Afrika. 

Primarybørnene  har  ud- 
ført arbejde  over  en  to- 
ugers  periode  for  familie, 
venner,  naboer,  medlemmer 
og  ikke-medlemmer.  De  har 
plukket  æbler,  ordnet  have, 
gjort  rent,  gået  byærinder 
og  så  videre.  Betalingen 
herfor  har  de  så  givet  til 
Primary,  som  har  ladet  pen- 
gene gå  til  hjælpen  til 
Ghana.  □ 

Flemming  Bo  Pedersen 


Hjælpen  fra  Esbjerg  er  orga' 
niseret  gennem  Kirken  i 
Ghana.  Primary -børnene  er 
fra  et  ward  i  Cape  Coast  i 
Ghana.  (Foto:  Byskov). 

35  mødre  og  bedstemødre  strandet 


Søndag  den  13.  septem- 
ber fandt  »Hills  of 
Home«,  som  er  en  folke- 
musikgruppe bestående  af 
35  mødre  og  bedstemødre 
fra  Brigham  City  i  Utah,  sig 
selv  strandet  i  København. 


Deltog  i  Århus  Festuge 

Gruppen  var  netop  kommet 
fra  Århus,  hvor  den  havde 
deltaget  i  Århus  Festuge, 
som  den  eneste  vokal- 
gruppe fra  USA.  Kontakten 
var  etableret  gennem  en 
folkemusikfestival  i 
Bountiful  i  Utah,  hvor  man 
var  blevet  inviteret  til  at 

o 

deltage  i  Århus  Festuge  og  i 
en  folkemusikfestival  i  Hel- 
singborg i  Sverige. 

Arrangementet  var  plan- 
lagt uden  Kirkens  medvir- 
ken, eftersom  »Hills  of 
Home«  ikke  er  en  kirke- 
gruppe, selvom  alle  undta- 
gen en  er  medlemmer  af 
Kirken. 


Indkvarteret  hos  ikke- 
medlemmer 

Koret  var  således  indkvarte- 
ret privat  hos  ikke-medlem- 
mer  i  Århus-området.  Her 
havde  arrangørerne  gjort  de 
danske  værter  opmærksom 
på  vores  specielle  baggrund 
mht.  visdomsordet. 

-  Det  var  meget  venlige 
og  hjælpsomme  familier,  vi 
boede  hos,  siger  Marilyn 


»Hills  ofHome«  under  deres  optræden  ved  Århus  Festuge,  hvortil  de  var  inviteret  til  at  deltage. 
(Foto:  Poulsen). 


Poulsen,  som  er  præsident 
for  koret,  -  der  er  endda 
nogle  som  har  ringet  til  os 
senere  for  at  høre,  hvordan 
det  går  os. 

Sanggruppen  optrådte  i 
alt  8  gange  i  løbet  af  Århus 
Festuge,  og  skulle  derefter 
videre  til  København  for  at 
optræde,  inden  man  tog  til 
Sverige. 


Arrangementet  faldt 
til  jorden 

Men  ak,  så  skulle  det  ikke 
gå.  Arrangementet  i  Kø- 
benhavn var  ikke  faldet  på 
plads,  så  venlige  søskende 
fra  Københavns  3.  ward  og 
andre  enheder  stod  så  plud- 
selig med  35  mennesker, 
der  skulle  indkvarteres  og 
aktiveres! 

Men  når  nøden  er  størst 
er  hjælpen  nærmest.  I  løbet 


af  de  næste  fem  dage  trådte 
mange  søstre  og  brødre  til 
og  gav  hver  sit  bidrag. 

Nogle  sørgede  for  sove- 
poser, luftmadrasser,  andre 
for  kager,  aktiviteter  og  an- 
dre igen  for  ture  og  under- 
holdning. Der  blev  arrange- 
ret en  koncert  på  et  pleje- 
hjem osv. 


Medlemmerne  hjalp 
spontant  til 

-  Jeg  har  aldrig  mødt  så 
megen  velvilje  fra  Kirkens 
medlemmer  som  i  denne  si- 
tuation. I  løbet  af  et  kvarter 
havde  vi  fået  tilsagn  om 
hjælp  til  alle  35.  Og  vores 
søstre  har  ydet  en  hel  utro- 
lig indsats.  De  er  kommet 
med  alt  muligt  for  at 
hjælpe  til.  De  har  bagt  ka- 
ger til  dem  hver  aften,  og 
en  søster  har  sørget  for  af- 


tensmaden. Ja,  en  af  vore 
undersøgere  stillede  straks 
dyner  og  drømmesenge  til 
rådighed,  fortæller  søster 
Ulla  Madsen,  som  er  rådgi- 
ver i  hjælpeforeningen  i 
Københavns  3.  ward. 


Gruppen  har  selv  fået  et 
stort  udbytte 

-  Vi  føler  os  meget  vel- 
komne og  godt  taget  imod. 
Vi  havde  følt,  at  vi  skulle 
komme  til  København.  En 
af  vores  kormedlemmer 
havde  i  længere  tid  ikke 
fået  gjort  noget  ved  sin 
slægtsforskning,  men  det 
viste  sig,  at  den  familie, 
som  tog  sig  af  hende,  havde 
fælles  aner  med  hende,  så 
det  alene  var  velsignelse 
nok  ved  at  komme  her, 
fortsætter  søster  Marilyn 
Poulsen. 

-  hjulpet  af  medlemmer  og  ledere 


■ 


»Hills  of  Home«  uden  for  plejehjemmet  Egegård  i  Gladsaxe,  hvor  de  med  kort  varsel  fik  mulighed 
for  at  synge  for  beboerne,  herunder  søster  Rebekl<a  Schmidt.  (TD-foto) . 


Vaskebrædt,  hjælp  fra  med- 
lemmer og  gruppens  eget  gode 
humør  gjorde  opholdet  i  Kø- 
benhavn til  en  minderig  ople- 
velse. (TD-foto). 


Og  det  ene  medlem  af 
gruppen,  som  ikke  er  med- 
lem, udtrykte  for  første 
gang  et  ønske  om  at  blive 
døbt,  ja,  her  i  Danmark, 
men  ville  dog  vente  til  hun 
kunne  være  sammen  med 
familien. 


Efterlod  125  børn  og 
97  børnebørn 

»Hills  of  Home«  har  sunget 
i  9  år  og  består  af  40  kvin- 
der fra  lokalsamfundet  i 
Brigham  City.  Deres  reper- 
toire strækker  sig  fra  Bach 
til  Broadway-melodier  og 
videre  til  amerikanske  fol- 
kesange. 

-  Vi  øver  en  time  og  et 
kvarter  hver  uge  i 
Tabernaklet  i  Brigham  City. 
De  fleste  af  os  er  hjemme- 
gående husmødre,  men  da 
vi  har  lagt  øvetidspunktet  i 
frokostpausen  kan  alle  del- 
tage, siger  Jill  Devilbiss, 
som  har  dirigeret  koret  de 
sidste  3  år. 

-  Vi  optræder  også  på 
tempelpladsen  og  har  selv 
to  store  koncerter  hvert  år, 
og  sidst  men  ikke  mindst  så 
er  vi  også  mødre  og  bedste- 
mødre. Vi  har  regnet  på 
det,  og  det  viser  sig,  at  vi 
under  vores  turné  har  efter- 
ladt 125  børn  og  97  børne- 
børn derhjemme,  slutter  Jill 
Devilbiss  med  et  smil.  □ 

Flemming  Bo  Pedersen 

Dødehavsruller 
afspejler  evangeliet 


Medlemmer  af  Jesu 
Kristi  Kirke  af  Sidste 
Dages  Hellige  har  et  særligt 
sæt  »linser«  til  at  se  på 
dødehavsrullerne,  sagde 
Daniel  H.  Ludlow,  professor 
ved  Brigham  Young 
University. 

Ludlow  forklarede  ved 
en  forelæsning  nogle  af 
lighederne  mellem  døde- 
havsrullernes  lærdomme  og 
Kirkens  lærdomme. 

-  Vi  har  som  sidste  dages 
hellige  Mormons  Bog,  Lære 
&  Pagter,  Den  Kostelige 
Perle  og  vore  levende 
profeters  lærdomme,  hvor- 
med vi  kan  se  på  dødehavs- 
rullerne, sagde  Ludlow. 

Dødehavsrullerne  har 
skabt  røre  i  den  kristne 
verden,  fordi  de  200-300 
år  før  Kristi  fødsel  behand- 
ler centrale  dele  af  Jesu 
Kristi  lære.  Nogle  har 
endda  ment,  at  de  med 
dødehavsrullerne  i  hånden 
kunne  gendrive  kristne 
lærdomme. 

-  De,  der  angriber  kri- 
stendommen, er  ikke  vant 
til  at  høre,  at  mange  kristne 
skikke  allerede  blev  prak- 
tiseret forud  for  Kristi 
komme,  forklarer  Ludlow. 


Troede  på  SDH-lære 

Ludlow  fremhævede,  at  de 
personer  i  Qumran,  som 
skrev  dødehavsrullerne, 
havde  mange  skikke  og 
trossætninger  fælles  med 
Kirken.  Bl.a.  dåb  ved  ned- 
sænkning, tro  på  en  før- 
jordisk tilværelse,  evige  fa- 
milier og  en  forestilling  om 
forskellige  evangeliske  ud- 
delinger. 

-  På  rullerne  står  der 
klart  og  tydeligt,  at  dåb  ved 
nedsænkning  i  vand  til 
syndernes  forladelse  foregik 


Åbningen  i  klippen  er 
mKr  indgangen  til  en  uf 

hulerne  i  Qumran, 
"     hvor  Dødehavs- 
rullerne  blev  fundet. 
(TD-foto). 


To  af  lerkrukkerne ,  som  indeholdt  Dødehavsrullerne ,  vises  her 
sammen  med  et  fragment  af  en  af  rullerne.  (Foto:  Wide  World) . 


flere  hundrede  år,  før 
Kristus  kom  til  jorden,  for- 
tæller Ludlow.  Med  hensyn 
til  den  førjordiske  tilvæ- 
relse mente  de,  at  de  havde 
indgået  en  pagt  med  Gud, 
før  de  kom  til  jorden,  og  at 
den  store  krig  (mellem  det 
gode  og  det  onde)  begyndte 
i  himlen. 


Kodeord 

En  af  rullerne,  kendt  som 
Kobberrullen,  fortæller, 
hvor  Pagtens  Ark  og  lyse- 
stagerne fra  det  allerhellig- 
ste i  templet  i  Jerusalem  er 
skjult.  Problemet  med  dette 
»skattekort«  er,  at  det  er 
skrevet  i  kode,  og  forskerne 
har  endnu  ikke  kunnet 
stedfæste  gemmestederne. 
Professor  Ludlow  påpeger, 
at  indtil  1981  var  der  også 
angivet  kodeord  i  Kirkens 
standardværker  (fx  L&lP 
78:9  og  104:20-48).  Disse 
kodeord  blev  tidligere  bmgt 
for  at  beskytte  Kirken  og 
dens  missionærer  mod 
eventuelle  fjender. 

-  Der  er  naturligvis  også 
forskelle,  fortæller  Ludlow, 
for  beboerne  i  Qumran 
hævdede  ikke,  at  de  var 
den  sande  kirke.  De  brød 
ud  fra  andre  jødiske  grup- 
per, fordi  de  mente,  at  de 
andre  grupper  ikke  var  den 
sande  kirke. 

Omkring  20%  af  de 
fundne  dødehavsruller  er 
stadig  ikke  oversat,  og 
Ludlow  udtaler,  at  Kirken 
må  være  bedre  forberedt  på 
at  bidrage  til  oversættelsen 
af  rullerne,  når  de  bliver  fri- 
givet. »Vi  har  nogle  forske- 
re, men  slet  ikke  nok,  som 
kan  arbejde  med  rullerne,« 
slutter  Ludlow.  □ 

The  Universe,  Provo. 

Hun  sætter  børn  i  verden 

hver  uge! 


Som  det  første  indtryk  i 
verden  kan  små  nyfødte 
børn  i  Esbjerg  risikere  at  se 
en  mormon.  Jette  Worsøe 
fra  Esbjerg  Ward  er  jorde- 
moder på  Set.  Joseph  Ho- 
spital i  Esbjerg. 

-  Det  er  et  arbejde,  jeg 
er  meget  glad  for,  fortæller 
Jette.  Det  er  dejligt  at  tage 
imod  et  nyt  uskyldigt  men- 
neske, især  når  forældrene 
har  ventet  på  barnet  og  er  i 
harmoni  med  hinanden. 
Det  er  noget,  jeg  fornem- 
mer meget  tydeligt.  Det  er 
også  fantastisk  at  være  sam- 
men med  små  børn  i  de  før- 
ste timer  -  specielt  i  de  før- 
ste to  timer  er  de  meget 
åbne  for  nye  indtryk. 

Jette  hørte  første  gang 
om  Kirken,  da  hun  som  14- 
årig  sammen  med  en  ven- 
inde interesserede  sig  meget 
for  den  amerikanske  sang- 
gruppe The  Osmonds.  Det 
var  i  1974,  og  de  fandt  hur- 
tigt ud  af,  at  gruppen  var 
mormoner. 


Købte  Mormons  Bog 
i  et  antikvariat 

-  En  dag  gik  min  veninde, 
Ester  Fink  Larsen  fra 
Odense  1.  Ward,  og  jeg  ned 
ad  gågaden  i  Esbjerg,  og  et 
sted,  hvor  de  solgte  brugte 
bøger,  lå  der  en  Mormons 
Bog.  Vi  købte  den  for  5  kr., 
beretter  Jette.  Vi  skulle  på 
cykeltur  rundt  i  Jylland 
sammen,  og  vi  tog 
Mormons  Bog  med. 

Om  aftenen  lå  de  så  i 
teltet  med  en  lommelygte 
og  læste  højt  for  hinanden 
af  Mormons  Bog.  De  mo- 
rede sig  meget  over  de  sjove 
navne  i  begyndelsen  af 
Mormons  Bog,  der  var  så 
svære  at  udtale,  men  allige- 
vel fæstnede  der  sig  et  be- 
gyndende vidnesbyrd  i  dem 
begge. 

-  Da  vi  kom  hjem,  cyk- 
lede vi  en  dag  forbi  kirken  i 
Esbjerg  for  at  se,  om  der  var 
åbent,  siger  Jette.  Det  var 
der,  og  der  var  bryllup  den 
dag,  og  vi  blev  inviteret  in- 


denfor. Det  blev  vi  meget 
imponeret  over,  og  der  var 
også  meget  hyggeligt.  Vi 
kom  igen  om  søndagen  og 
blev  derefter  undervist  af 
missionærerne.  Ester  blev 
døbt,  men  jeg  fik  ikke  lov 
af  mine  forældre  og  måtte 
vente  med  at  blive  døbt,  til 
jeg  blev  18  år. 

Fik  arbejde  i  Norge 

-  Et  års  tid  efter  min  dåb 
gled  jeg  langsomt  bort  fra 
Kirken.  Det  fortryder  jeg  i 
dag,  men  dengang  lod  jeg 
det  ske.  Jeg  prøvede  lidt 
forskelligt  og  blev  færdig 
som  sygeplejerske  i  1985. 
Jeg  ville  gerne  være  sund- 
hedsplejerske, og  det  kræ- 
vede, at  jeg  skulle  arbejde 
en  periode  på  en  børneafde- 
ling. Jeg  fik  arbejde  i  Norge 
og  flyttede  derfor  derop  i 
1986. 

-  Kort  efter  jeg  var  kom- 
met til  Norge,  begyndte  jeg 
at  tænke  meget  over,  hvil- 
ken mand  jeg  ønskede,  og 
hvem  der  skulle  være  far  til 
mine  børn.  Resultatet  blev, 
at  jeg  måtte  bide  i  det  sure 
æble  og  vende  tilbage  til 
Kirken,  for  jeg  ønskede  at 


blive  gift  i  templet.  Jeg  slog 
Kirken  op  i  telefonbogen  og 
mødte  op  den  følgende  søn- 
dag. Jeg  følte  mig  hjemme 
igen. 

-  På  mit  arbejde  var  der 
en,  som  foreslog,  at  jeg  i 
stedet  søgte  ind  på 
jordemoderuddannelsen  i 
Norge.  Jeg  fastede  og  bad 
og  lavede  en  aftale  med 
Herren,  og  til  min  store 
overraskelse  kom  jeg  ind 
ved  første  forsøg. 

Jordemoder  i  Esbjerg 

-  Som  nyuddannet  jorde- 
moder kom  jeg  tilbage  til 
Danmark  og  fik  arbejde  i 
Esbjerg,  hvor  jeg  har  været 
siden,  bortset  fra  et  halvt 
år,  hvor  jeg  arbejdede  på  en 
afdeling  for  nyfødte  i  Cali- 
fornien. Jeg  håber  en  dag 
selv  at  blive  gift  og  få  mine 
egne  børn,  men  indtil  da 
har  jeg  et  meget  givende  og 
livsbekræftende  arbejde.  I 
mit  arbejde  møder  jeg  hele 
tiden  »nye«  mennesker,  og 
hvis  der  opstår  en  krise,  er 
vores  eneste  opgave  at 
redde  liv,  slutter  Jette 
Worsøe.  □ 

Sv  Aage  Andersen 


Jette  på  sin  30-års  fødselsdag.  (Foto:  Worsøe) . 

Mormon  forum 


Hvordan  løser  man  konflikter  i  ægteskabet? 


Pas  på  kærligheden 

Vi  ved  ikke,  hvordan  man 
løser  alle  konflikter  i  ægte- 
skabet, men  vi  tror,  at  man 
skal  gøre  alt  for  at  passe  på 
kærligheden.  Man  skal  vise 
hinanden  respekt  og  i  ste- 
det for  at  fokusere  på  den 
andens  fejl  og  mangler,  skal 
man  fokusere  på  den  an- 
dens kvaliteter  og  så  i  ste- 
det for  finde  sine  egne  fejl 
og  lave  dem  om.  Man  skal 
ikke  være  bange  for  at  sige 
sin  egen  mening,  men  man 
må  endelig  også  huske  at 
bede  om  en  undskyldning, 
når  man  tager  fejl.  Og  en- 
delig skal  man  ikke  være 
bange  for  at  vise  ægtefæl- 
len (og  alle  andre)  at  man 
holder  af  ham  eller  hende 
ved  at  give  et  kys,  et  knus 
eller  holde  i  hånden. 

Pia  og  Rodolfo  Arce 
Københavns  3 .  Ward 


Overvind  dig  selv  - 

ikke  hinanden 

Selv  om  vi  mennesker  er  så 
forskellige,  og  selv  om  æg- 
tepar er  så  forskellige,  så  er 
der  vel  egentlig  kun  een 
måde  at  løse  konflikter  på. 

Når  konflikter  opstår, 
prøver  vi  måske  at  løse  dem 
ved  at  overvinde  hinanden, 
og  kommer  derved  til  at 
stramme  knuden  yderligere 
til.  Netop  derfor  må  vi  ty  til 
det  modsatte  -  at  overvinde 
os  selv  -  for  at  få  konflikten 
løst  og  få  den  helt  ud  af 
verden. 

Der  er  ingen  genvej.  Vi 
må  til  det  sværeste.  Vi  må 
overvinde  os  selv,  bekæmpe 
egoet,  tø  op  og  lægge  al 
stolthed  bag  os. 


Vi  skal  blive  ved  at  gøre 
kur.  Det  gøres  bedst  ved  at 
gøre  noget  for  hinanden. 

Vi  skal  krydre  hverdagen 
med  humor  og  sjov. 

Vi  må  ikke  lade  os  gå  på 
af,  at  forelskelsen  som  så 
meget  andet  i  denne  ver- 
den, kører  i  rutschebane. 

Vis  hinanden  og  hele 
verden,  at  I  elsker  hinan- 
den. Når  vi,  selv  gamle, 
viser,  at  vi  elsker  hinanden, 
kan  vi  få  en  hel  verden  til 
at  tro  på  kærligheden  og 
ægteskabet. 

Kirsten  og  Knud  Holmboe 
Esbjerg  Ward 

Find  tid 

og  vær  oprigtig 

Der  findes  mange  måder  at 
løse  konflikter  i  ægteskabet 
på,  men  man  skal  være  op- 
mærksom på,  at  det  ikke  er 
alle  måder,  der  virkelig  løser 
problemerne.  At  man  ikke 
taler  om  konflikterne,  bety- 
der ikke  altid,  at  de  er  ble- 
vet løst,  men  måske  bare 
gemt  af  vejen  -  måske  for 
husfredens  skyld. 


Virkelig  at  løse  konflik- 
ter i  ægteskabet  kræver,  at 
man  grundigt  overvejer  flg.: 

1.  Hvad  er  problemet? 

2.  Hvad  kan  jeg  selv  gøre 
for  at  løse  problemet? 

3.  Hvad  kan  min  ægtefælle 
gøre  for  at  løse  proble- 
met? 

4-  Hvad  ønsker  Gud,  at 
jeg/vi/ægtefællen  skal 
gøre  for  at  løse  dette 
problem  på  rette  måde? 


Når  man  grundigt  har  over- 
vejet disse  ting,  er  man 
nødt  til  at  gøre  noget  ved 
sagen,  ikke  bare  stoppe 
endnu  en  bule  under  gulv- 
tæppet. 

Men  også  her  skal  man 
træde  varsomt,  for  det  er 
vigtigt  at  huske,  at  også  æg- 
tefæller har  følelser  og  kan 
blive  sårede,  hvis  vi  farer 
frem  for  hurtigt. 

Det  kan  nogle  gange 
godt  være  besværligt  at 
finde  tid  til  at  tale  sammen 
om  konflikter,  hos  os  især, 
fordi  børn  og  arbejde  tager 
det  meste  af  vores  tid.  Så 
må  vi  prøve  at  få  børnene  i 
seng,  så  vi  kan  få  en  time 
sammen,  før  vi  skal  i  seng. 

Når  man  skal  tale  sam- 
men om  konflikter,  er  det 
især  vigtigt  at  være  en  god 
lytter  -  og  at  man  er  villig 
til  at  vise  hensyn  over  for 
ægtefællens  ønsker  og  be- 
hov. Hvis  ikke  man  prøver 
at  løse  konflikterne  med  et 
ærligt  og  oprigtigt  ønske 
om  at  kunne  imødekomme 


Bodil  og  Knud  Erik  Christensen,  Herning  Gren. 


Kirsten  og  Knud  Holmboe,  Esbjerg  Ward. 

ægtefællen,  kan  man  fak- 
tisk lige  så  godt  lade  være, 
og  så  vente  til  man  har  fået 
et  bedre  sindelag. 

Hvis  begge  ægtefæller 
har  et  oprigtigt  ønske  om  at 
løse  konflikterne  og  virkelig 
prøver  at  hjælpe  hinanden, 
så  er  man  kommet  meget 
langt,  og  antallet  af  konflik- 
ter vil  naturligt  formindskes 

-  man  bliver  af  eet  sind  og 
eet  hjerte. 

Sørg  for  dagligt  at  tale 
sammen,  ikke  bare  snakke 
sammen,  sørg  for  at  vide, 
hvilke  aftaler  man  har  truf- 
fet hver  for  sig,  og  sørg  for 
at  de  koordineres.  Sørg  for 
at  overholde  de  aftaler,  man 
har  indgået.  Og  endelig:  Vis 
oprigtig  og  kærlig  interesse 
for  hinanden. 

Bodil  og  Knud  Erik 
Christensen 
Herning  Gren 

Find  frem  til  den 
virkelige  årsag 

-  også  selv  om  det 
gør  ondt 

Konflikter  er  en  naturlig  og 
nødvendig  del  af  ethvert 
ægteskab.  De  har  rod  i  vo- 
res forskellighed,  og  hvis  de 
håndteres  på  en  hensigts- 
mæssig måde,  kan  de 
hjælpe  os  til  at  lære  os  selv 
og  vores  ægtefælle  bedre  at 
kende. 

To  meget  almindelige  - 
men  ikke  hensigtsmæssige 

-  reaktioner  på  en  konflikt- 
situation er  enten  at  for- 
svare sig  selv,  f.  eks.  ved  at 
skælde  ud,  eller  at  trække 
sig  ind  i  sig  selv.  Disse  reak- 
tioner føre  ofte  til  frustra- 
tion eller  resignation  hos 
mindst  en  af  parterne  og  fø- 
rer i  værste  tilfælde  til  at 
samlivet  opgives. 

En  langt  mere  hensigts- 
mæssig reaktion  -  og  det  er 
en  reaktion,  der  kan  læres  - 
er,  at  begge  parter  stiller  sig 
åbne  (og  dermed  sårbare) 
over  for  hinanden,  for  i  fæl- 
lesskab at  finde  frem  til  den 


Inge  Karin  og 
Karl  Ove  Ilskov, 
Odense  1 .  Ward. 


virkelige  årsag  til  konflik- 
ten. Det  er  ofte  en  smerte- 
fuld proces,  og  den  kan  kun 
finde  sted  i  en  atmosfære  af 
tillid,  ægte  interesse  for 
hinanden  og  accept  af,  at  vi 
har  lov  til  at  være  forskel- 
lige. 

Først  når  vi  har  fundet 
frem  til  og  erkendt,  hvad 
der  er  årsag  til  konflikten, 
kan  vi  »løse«  den  på  en 
måde,  som  ikke  gør  den  ene 
part  til  taber  og  den  anden 
til  vinder. 

De  nemme  løsninger  på 
konflikter  er  sjælden  rigtige 
løsninger,  men  blot 
udskydelser  af  konflikten. 

Ellen  Haibrock  og 
Hans  Nielsen 
Københavns  3.  ward. 

Læg  egoismen 
på  hylden 

Beslut,  at  ægteskabet  skal 
vare  evigt ... 

Hvis  vi  vil  løse  de  kon- 
flikter, der  opstår  imellem 
os  i  vort  ægteskab,  så  skal 
vi  først  og  fremmest  have  et 
ønske  om  at  løse  dem. 

Vi  ved,  at  de  små  og 
store  uoverensstemmelser 
opstår,  —  og  måske  ofte  af 
små  og  ubetydelige  ting, 
men  som  pludselig  bliver  til 
en  konfliktsituation. 

Spencer  W.  Kimball 
fortalte,  at  han  som  dreng 
tog  beslutning  om,  at  han 
altid  ville  holde  visdoms- 
ordet. 

Hvis  vi  i  vort  ægteskab 
tilsvarende  tager  en  tidlig 
beslutning  om,  at  vi  altid 
vil  leve  sammen,  og  at  vi 


stiler  mod  at  kunne  leve 
sammen  også  efter  dette  liv, 
-  så  er  vi  meget  langt  på 
den  rigtige  vej . 

De  daglige  problemer  vil 
stadig  opstå,  -  men  hvis 
målet  gensidigt  er,  at  vi 
fortsat  inderst  inde  ønsker, 
at  vi  skal  kunne  leve  lykke- 
ligt sammen,  så  vil  det  være 
lettere  for  os. 

Man  vil  med  målet  i 
sigte  lettere  få  talt  ud  om 
tingene,  og  man  vil  være 
villig  til  at  vise  nogle  af 
kærlighedens  mange  ansig- 
ter i  form  af  langmodighed, 
mildhed  og  ydmyghed. 

Men  vi  føler,  at  vi  har 
meget  at  lære  endnu,  —  for 
faktisk  så  burde  konflik- 
terne slet  ikke  opstå. 

Vi  er  helt  overbevist  om, 
at  hvis  vi  begge  »lagde 
egoismen  på  hylden«  og 
gjorde  lidt  mere  for  at  be- 
hage hinanden  i  de  rigtige 
ting,  -  så  vil  konflikt- 
situationerne langsomt 
blive  færre,  -  for  til  sidst 
helt  at  forsvinde. 


Beslut,  at  ægteskabet 
skal  vare  evigt,  -  og  lad  os 
holde  fast  ved  det  løfte,  vi 
gav  hinanden  -  at  vi  ville 
elske,  ære  og  værne  om 
hinanden  ...  så  er  vi  på 
rette  vej. 

Inge  Karin  og 
Karl  Ove  Ilskov 
Odense  l .  ward 


Kort  sagt 

•  Pas  på  kærligheden 

•  Overvind  dig  selv  -  ikke 
hinanden 

•  Find  tid  og  vær  oprigtig 

•  Find  frem  til  den 
virkelige  årsag 

•  også  selv  om  det  gør 
ondt 

•  Læg  egoismen  på  hylden 

Nyt  informationsprogram 
i  Danmark 


Det  er  af  overordentlig 
stor  betydning  for 
missionærarbejdets  succes, 
at  Kirken  har  et  godt  om- 
dømme i  samfundet.  Des- 
værre bliver  der  dog  alt  for 
ofte  skrevet  og  talt  negativt 
og  fejlagtigt  om  os.  Dette 
medfører,  at  missionærerne 
og  vi  medlemmer  ind  imel- 
lem støder  på  personer,  der 
har  en  negativ  holdning  til 
Kirken. 

PR-program  nødvendigt 

Kirken  har  derfor  gennem 
en  række  år  kørt  et  pro- 
gram, hvis  mål  bl.a.  var  at 
modarbejde  dårlig  (fejlag- 
tig) omtale  og  at  arbejde  på 
at  forbedre  samfundets  ind- 
tryk af  vores  kirke  og  tro. 

Dette  program,  det  så- 
kaldte »public  communi- 
cations-program«  blev  i 
starten  af  året  erstattet  af  et 
nyt  program  -  »public 
affairs-programmet«  (sam- 
funds-relationer program).  I 
den  forbindelse  blev  alle 
PR-repræsentanter  ude  i 
wardene  afløst  fra  deres 
kaldelser. 

Ole  Jakobsen,  Roskilde  Ward, 
som  er  kaldet  som  PR-specia- 
list  for  Roskilde  Ward. 


Jørgen  Nielsen,  Roskilde  Ward,  ansvarlig  for  Kirkens  samfunds- 
tjeneste i  Københavns  stav. 


Nyt  ansvar 

Ændringen  i  kirkens  PR- 
program  er  ikke  kun  en  æn- 
dring fra  et  smart  navn  til 
et  andet.  Selv  om  formålet 
med  det  nye  public  affairs 
program  er  det  samme  som 
formålet  med  det  gamle 
program,  nemlig  at  støtte 
Kirkens  mission  -  at 
forkynde  evangeliet,  fuld- 
kommengøre de  hellige  og 
forløse  de  døde,  så  er  meto- 
den til  at  nå  dette  mål  æn- 
dret. 

I  modsætning  til  det 
gamle  program,  hvor  PR- 
repræsentanter  blev  kaldet 
og  virkede  ude  i  de  forskel- 
lige ward,  er  public  affairs- 
programmet  et  stavspro- 
gram.  Programmet  udføres 
af  et  stavs  public  affairs  råd, 
som  er  ledet  af  stavspræsi- 
denten.  Medlemmerne  i  rå- 
det kaldes  af  staven  og  ud 
over  stavspræsidenten,  ud- 
gøres rådet  for  nærværende 
af  en  stavs  public  affairs  le- 


der. I  Københavns  Stav  er 
det  Carsten  Gram,  der  er 
kaldet  til  denne  post.  Der 
er  endnu  ikke  kaldet  en 
Public  affairs  leder  i  Aarhus 
Stav. 

Desuden  består  rådet  af 
en  samfundsrelations  an- 

Kjeki  W.  Rasmussen, 
Københavns  1 .  Ward,  der  er 
PR-specialist  for  Københavns 
Log  3.  Ward. 


svarlig  (Tove  Bisgaard  i 
Aarhus  Stav  og  Jørgen 
Nielsen  i  Københavns 
Stav),  en  medierelations 
ansvarlig  (Jette  Mathiesen  i 
Aarhus  Stav  og  Anne- 
Maria  Andersson  i  Køben- 
havns stav).  I  Københavns 


Anna-Maria  Andersson, 
Københavns  2.  ward,  der 
fremover  vil  varetage  kontak- 
terne til  journalister,  der 
skriver  i  medierne  i  Køben- 
havns stav. 


Stav  har  man  endvidere 
kaldet  en  grafisk  specialist 
(Lasse  Meilsøe)  og  tre 
wards-anvarlige  (Henning 
Graabæk,  Kjeld  Rasmussen 
og  Ole  Jakobsen).  Rådet 
kan  til  enhver  tid  udvides 
med  flere  medlemmer  eller 
indskrænkes  -  alt  efter  be- 
hov. 

Skabe  gode  relationer  i 
samfundet 

Programmets  mål  er  at  gøre 
folk  mere  opmærksomme 
på  kirken  og  at  hjælpe  folk 
til  bedre  at  forstå  vores  tro 
og  vores  principper.  En  vig- 

Jette  Mathiesen,  Ålborg  Ward. 


tig  ny  opgave  i  det  nye  pro- 
gram er  at  arbejde  på  at 
skabe  gode  relationer  til 
samfundet,  både  lokalt  (til 
kommunalpolitiker,  skoler, 
lokalforeninger  osv.)  og  na- 
tionalt (til  menings- 
dannere, foreninger,  politi- 
kere og  andre  ledere  m.m.). 

-  Jeg  har  selv,  ligesom 
flere  af  de  andre  i  public 
affairs-rådet,  tidligere  virket 
som  wards  PR-repræsentant 
under  det  gamle  program.  I 


løbet  af  de  måneder  public 
affairs-programmet  har  væ- 
ret igang,  er  fordelene  ved 
dette  nye  system  allerede 
blevet  tydelige  for  os. 

Hvor  de  tidligere  PR-re- 
præsentanter  på  lokalt  plan 
helst  skulle  være  speciali- 
ster i  samfundsrelationer, 
medieformidling,  grafik  og 
skriftlig  fremstilling  på  en 
gang,  er  disse  arbejdsopga- 
ver nu  fordelt  på  forskellige 
personer.  Hver  person  i  rå- 


Carl-Johan  Grabe, 
Esbjerg  Ward. 


det  kan  derved  bedre  kon- 
centrere sig  om  netop  det 
område,  han/hun  er  ansvar- 
lig for. 

Jeg  har  selv  personlig  al- 
lerede flere  gange  nydt  godt 
af  at  trække  på  de  andres 
erfaringer  og  ideer. 

Forhåbentlig  vil  alle 
medlemmer  i  staven  også 
mærke  virkningerne  af  det 


Henning  Graabek,  Slagelse 
Gren,  der  er  PR-specialist  for 
Slagelse  Gren. 


nye  program.  For  at  pro- 
grammet kan  få  stor  succes 
er  det  vigtigt,  at  I  medlem- 
mer ude  omkring  ide  for- 
skellige ward  involveres.  I 


Tove  Bisgaard, 
Fredericia  Ward. 


kan  være  en  uvurderlig  og 
nødvendig  hjælp  for  os. 
Dels  ved  at  gøre  os  op- 
mærksomme på  de  begiven- 
heder og  aktiviteter,  der  fo- 
regår i  de  forskellige  ward, 
og  som  bør  formidles  til 
samfundet.  Dels  ved  at 
være  vores  øjne  og  ører 
udadtil,  og  hjælpe  med  at 
gøre  os  opmærksomme  på 
hændelser,  aktiviteter,  ud- 
talelser eller  lignende  i 
samfundet,  som  vi  bør  rea- 
gere på. 

Vi  tager  med  glæde 
imod  alle  ideer  og  henven- 
delser fra  medlemmerne.  □ 

Anna-Maria  Andersson 


Lasse  Meilsøe , 
Københavns 
3.  Ward. 

God  idé 
bliver  ved 


biskoprådet.  Vi  er  meget  til- 
fredse med  ordningen,  som 
har  betydet  meget  for 
mange.  Jeg  har  selv  en  fa- 
milie, som  jeg  er  hjemme- 
lærer for,  og  som  bor  57 
kilometer  fra  kirkebygnin- 
gen. Dem  sender  jeg  båndet 
til,  når  de  ikke  kan  komme, 
og  det  virker  fint. 

Ideen  er  blevet  til  en 
god  tradition,  som  knytter 
Det  Aronske  Præstedømme 
sammen  med  familierne  og 
hjemmelærerne.  □ 

Flemming  Bo  Pedersen 


Christian  Bloch,  Ålborg 
Ward,  står  hver  søndag 
for  kopieringen  af  bånd  til 
søskende ,  som  ikke  kan 
komme  til  nadvermødet. 
(Foto:  KJ). 


Medlemmerne  i  Ålborg  Ward 
har  i  gennem  de  sidste  10  år 
nydt  godt  af  at  kunne  få  et 
bånd  af  søndagens  møder, 
hvis  man  ikke  selv  har  kunnet 
komme.  (TD-foto) .  X 


Hvem  kunne  ikke  tæn- 
ke sig  at  høre  talerne 
fra  nadvermødet,  hvis  man 
nu  altså  havde  ligget  syg  om 
søndagen  eller  er  dårligt  gå- 
ende, bor  langt  væk  eller  på 
anden  måde  er  forhindret? 


Begyndte  for  godt 
10  år  siden 

Det  gjorde  man  noget  ved  i 
Aalborg  ward  for  godt  10  år 
siden  under  den  første  bi- 
skop i  Aalborg,  Willy  Peter- 
sen. Man  indkøbte  en 
båndoptager,  som  er  ind- 
bygget i  kirkesalen.  Her  op- 
tager Det  Aronske  Præste- 
dømme så  mødet,  og  kopie- 
rer det  i  løbet  af  søndagen, 
hvorefter  Det  Aronske 
Præstedømme  og  ældsterne 
sørger  for  fordelingen. 


-  Vi  kopierer  2-3  bånd 
hver  søndag,  som  vi  giver 
til  søskende,  som  ikke  kan 
overvære  nadvermødet,  si- 
ger Christian  Bloch,  som  er 
lærer  i  Det  Aronske  Præ- 
stedømme, og  som  hver 
søndag  står  for  kopieringen 
under  møderne. 

Båndet  bliver  så  afleve- 
ret enten  af  Det  Aronske 
Præstedømme  eller  af 
hjemmelærerne,  hvorefter 
Det  Aronske  Præstedømme 
så  henter  båndene  igen,  så 
de  kan  bruges  næste  søn- 
dag. 


Medlemmer  og  ledere  er 
glade  for  ordningen 

-  Vi  bruger  det  til  syge  og 
ældre,  siger  br.  Keld  Jensen, 
som  er  andenrådgiver  i 

Skive  Gren  stræber  mod  himlen 


Ældste  Grygla  jonglerede  med  ild  ved  Skive  Grens  udflugt  til 
Himmelbjerget.  (Foto:  Price). 


dem,  og  hver  gang  lød  sva- 
ret: »Ja  tak.«  Der  var  derfor 
rigelig  med  mad  til  at  alle 
blev  mætte. 


Leg  med  ild 

Efter  lidt  hyggesnak,  en  tur 
op  i  tårnet  og  lidt  spadseren 
rundt  i  området  fandt  alle 
igen  sammen  til  optræden 
og  fælleslege.  Ældste 
Grygla  viste  usædvanlige 
evner  til  at  jonglere  og 
brugte  både  bolde  og  fakler 
med  ild.  Ilden  skabte  lidt 
nervøsitet  på  grund  af  den 
lange  tørre  sommer,  men 
ældste  Grygla  fik  os  til  at 
tabe  både  næse  og  mund, 
uden  at  der  skete  nogen 
uheld.  Det  blev  lidt  af  et 
tilløbsstykke,  da  også 
mange  andre  af  bjergets 
gæster  stillede  sig  op  for  at 
se  på. 


En  eftermiddag  med  leg 
og  megen  sjov  sluttede  med 
en  is  på  Danmarks  top  (in- 
gen  udflugt  uden  en  is),  in- 
den alle  igen  sejlede  fra 
Himmelbjerget  ca.  kl. 
17:00.  En  god  dag,  der  styr- 
kede fællesskabet  i  grenen 
var  forbi,  og  alle  kørte  hver 
til  sit.  □ 

Sonja  Busk 


Grenspræsident  Milo  Price 
nyder  her  et  stille  øjeblik 
sammen  med  sine  grensmed- 
lemmer  under  udflugten  til 
Himmelbjerget. 
(Foto:  Price),  i 


Himmelbjerget  og  Silke- 
borg-søerne var  målet,  da 
hele  grenen  i  Skive  med 
missionærer  og  ikke-med- 
lemmer  den  4.  juli  var  på 
udflugt.  Udflugten  fandt 
sted  på  sommerens  eneste 
overskyede  dag,  men  det 
var  alligevel  en  pragtfuld 
dag. 

Selskabet  sejlede  i  den 
skønne  natur  ad  Gudenåen 
fra  Silkeborg  og  nåede  efter 
ca.  1  time  frem  til  landgan- 
gen neden  for  bjerget.  De 
fleste  besteg  herfra  bjerget, 
men  enkelte  kørte  i  bil  op 
til  målet. 


Missionærerne  »sørgede 
for«  rigelig  mad 

Hurtigt  fandt  man  et  sted 
med  læ  og  en  pragtfuld  ud- 
sigt ud  over  sø  og  skov, 
hvor  den  medbragte  mad 
blev  spist.  Flere  familier 
havde  spurgt 
missionærerne,  om  de 
skulle  tage  mad  med  til 

Drøm  om  uddannelse  kan 

gå  i  opfyldelse 

Kirkens  Uddannelsessystem  kan  give  studiestøtte 
til  medlemmer  i  udviklingslande 


Pedro  Jose  Ramirez 
Jimenez  fra  Santiago  i 
Den  Dominikanske  Repu- 
blik var  langt  nede,  da  kan 
erkendte,  at  han  ikke  havde 
råd  til  at  fortsætte  sine 
medicinstudier.  Pedro  var 
blevet  døbt  det  første  år, 
han  læste  medicin.  Han 
besluttede  at  sige  nej  til  et 
legat,  for  at  han  kunne  tage 
på  fuldtidsmission.  Pedros 
sorg  blev  til  glæde,  da  han 
fik  at  vide,  at  hans  ansøg- 
ning om  støtte  fra  Kirkens 
Uddannelsessystem  var  ble- 
vet godkendt.  Han  blev 
færdig  som  læge  i  novem- 
ber 1990  og  arbejder  nu  på 
skadestuen  på  et  privat- 
hospital i  Santiago.  Han 
planlægger  at  fortsætte  sine 
studier  og  at  specialisere  sig 
i  øjensygdomme. 

Uddannelse  i  hjemlandet 

-  Vi  forsøger  at  give  unge 

i  udviklingslande  en  mulig- 
hed for  at  få  en  uddannelse, 
fortæller  Stanley  Peterson. 
Hvis  vi  gav  dem  en  fisk, 
kunne  de  spise  en  dag. 
Hvis  vi  lærer  dem  at  fiske, 
kan  de  spise  hele  livet. 
Med  andre  ord  vil  en  ud- 
dannelse højne  tilværelsen 
for  befolkningen  i  et  om- 
råde. 

Yder  selv  et  bidrag 

-  Siden  studiestøtten  blev 
iværksat  i  1974,  har  8.502 
elever  i  53  lande  modtaget 
hjælp,  fortæller  Clarence  F. 
Schramm  fra  CES.  - 
Programmet  fokuserer  på 
højere  uddannelser,  men 
mange  elever  har  også  mod- 
taget hjælp  til  at  fuldføre 


gymnasiet  og  lignende 
uddannelser.  Flertallet  af 
modtagerne  er  tidligere 
missionærer,  tilføjer  Stan- 
ley Peterson. 

-  Eleverne  skal  dog 
under  uddannelsen  selv  yde 
et  økonomisk  bidrag,  uan- 
set hvor  beskedent  det  er. 
Når  uddannelsen  er  fuld- 
endt, opfordres  modtagerne 
til  at  tilbagebetale  deres 
støtte,  således  at  andre  også 
kan  modtage  hjælp.  Hver- 
ken inflation  eller  renter 
påvirker  tilbagebetalingen, 
fortæller  Stanley  Peterson. 


Ingen  kommer  til  USA 

-  Ingen  midler  i  dette  pro- 
gram bevilges  til  at  sende 
studerende  til  USA  for  at  få 
en  uddannelse.  Pengene  er 
tyve  gange  bedre  anvendt 
lokalt.  Omkostningerne  er 
langt  mindre  i  disse  lande. 
Clarence  Schramm  nævnte 
et  eksempel,  hvor  studeren- 
de fra  et  udviklingsland 
betaler  680  dollars  om  må- 
neden på  en  skole  i  USA. 
Studerende,  der  bliver  i 
deres  eget  land,  får  en  ud- 
dannelse for  50  dollars  om 
måneden. 


Vi  kan  som  medlemmer  bidrage  til,  at  unge  får  uddannelse  i 
deres  eget  land,  hvorved  flere  vil  få  hjælp  og  Kirken  vil  blive 
styrket  globalt.  (TD-foto) . 


-  Vi  kan  hjælpe  14  stu- 
derende i  det  land  for  hver 
eneste,  der  kommer  til 
USA,  bemærker  bror 
Schramm. 

-  Midlerne  til  at  hjælpe 
disse  studerende  kommer 
fra  Kirkens  bevillinger,  sup- 
pleret godt  af  private  gaver, 
forklarer  bror  Peterson. 

Bevilling  fra  Kirken 
og  gaver 

-  I  årenes  løb  har  vi  fået 
mange  pæne  gaver  fra  men- 
nesker, som  ønsker  at  hjæl- 
pe studerende  i  udviklings- 
lande. 

Clarence  Schramm 
nævner,  at  gaver  kan  gives 
til  CES  Scholarship  Fund 
og  de  kan  øremærkes  til  be- 
stemte fag  eller  områder. 
Men  det  er  ikke  muligt  at 
give  bidrag  til  bestemte  per- 
soner. 

Fordelene  ved  studie- 
støtten er  åbenlyse.  De  stu- 
derende bliver  i  deres  eget 
land,  bliver  gift  og  er  aktive 
i  Kirken.  De  dygtiggør  sig 
og  bliver  ledere,  både  i  Kir- 
ken og  i  lokalsamfundet, 
påpeger  Stanley  Peterson. 

Stuediestøtten  har  vel- 
signet mange,  men  efter- 
hånden som  Kirken  vokser, 
bliver  behovet  større.  Det 
er  vanskeligt,  når  vi  ved,  at 
der  er  10,  vi  ikke  kan  hjæl- 
pe, hver  gang  vi  hjælper 
en.  Midlerne  er  ikke  vokset 
tilsvarende  med  behovet, 
beretter  bror  Peterson. 

Men  studiestøtten  er  en 
stadig  succes,  for  trods  alt, 
hvad  er  vigtigere  end  Guds 
sønner  og  døtre?  □ 

Church  News 

